Itaalia maksukood

Itaalia maksukood (itaalia keeles: codice fiscale) on Itaalias kasutusel olev isikukood. Maksukood võeti kasutusele 29. septembril 1973 presidendi dekreediga 605. Varem anti igale isikule magnetribaga kaart, millel olid märgitud nii maksukood kui ka nimi, sugu, sünnikoht ja provints (või riik, kui välismaal sündinud), sünnipäev ja väljaandmiskuupäev. Tänaseks on see kombineeritud tervisekindlustuskaaardiga (tessera sanitaria). Kood koosneb 16 tähemärgist (7 numbrit ja 9 tähte), millel on erinev tähendus, formaadis ABCDEF12G34H567I. Nende tähendus normeeriti 23. detsembril 1976 rahandusministeeriumi dekreediga: Esimesed kolm tähte (ABC) märgivad isiku perekonnanime kolme esimest kaashäälikut. Rohkema kui ühe perekonnanime puhul loetakse kõik üheks. Kui perekonnanimes on vähem kui kolm kaashäälikut, siis täidetakse tühjad kohad perekonnanime esimeste täishääliku(te)ga, taas paiknemise järjekorras. Näiteks kui Rossi oleks RSS, siis Masi oleks MSA. Kui nimes on vähem kui kolm tähte, siis kasutatakse viimaseks tähe kohal X (näiteks Fo = FOX). 4. 5. ja 6. täht (DEF) märgivad isiku eesnime. Reeglid on samad mis perekonnanime puhul, kuid siin rakendub ka lisareegel: kui eesnimes on rohkem kui kolm kaashäälikut, jäetakse teine vahele. Näiteks Marco oleks MRC, Paola PLA, seevastu Riccardo RCR ja Martina MTN. 1. ja 2. number (7. ja 8. märk) märgivad isiku sünniaastat. 7. täht (G) (9. märk) märgib isiku sünnikuud (jaanuar A, veebruar B, märts C, aprill D, mai E, juuni H, juuli L, august M, september P, oktoober R, november S, detsember T). 3. ja 4. number (10. ja 11. märk) märgivad isiku sünnikuupäeva ja sugu - kui isik on naissoost, liidetakse sünnikuupäevale 40 (01 oleks seljuhul 41, 31 71). 8. täht (H) ja 5.-7. numbrid (12.-15. märgid) märgivad isiku sünnikohta, mis kasutavad igale vallale määratud codice catastale't (katastrikood), mis tavaliselt on määratud tähestiku järjekorras - tähestikuliselt esimene vald - Abano Terme Padua provintsis on A001, viimane vald - Zungri Vibo Valentia provintsis on M204; Rooma on näiteks H501, Milano F205. Välismaal sündinuile antakse Z-tähega kood, mis märgib riiki: Eesti on Z144, Saksamaa Z112, USA Z404. Viimane täht (I) (16. märk) on kontrolltäht. See arvutatakse "moodul 26" meetodiga eelmistest märkidest. 8 paarituarvulise kohaga märgile (1., 3., 5., 7., 9., 11., 13. ja 15. - A, C, E, 1, G, 4, 5, 7) on omistatud isesugune arvväärtus 0st 25ni (nt. 0=1, 1=0, 9=21, A=0, X=25, Z=23); 7 paarisarvulise kohaga märgile (2., 4., 6., 8., 10., 12. ja 14. - B, D, F, 2, 3, H, 6) on omistatud teistsugune arvväärtus - numbritel omaväärtus (0-9), tähtedel vastavalt tähestikulises järjekorras (esimeseks numbriks 0) - A=0, B=1, ... Z=25). Kõikide märkide arvväärtused liidetakse kokku ja saadud summa jagatakse 26ga. Kontrolltähe annab jääk, millele vastab täht tähestikulises järjekorras (taaskord esimeseks numbriks 0) - A=0, B=1, ... Z=25. Kui kahel inimesel peaks olema samasugune kood, asendatakse mõned numbrid, alustades parempoolseimatest tähtedega L-V (ilma O-ta) - 0=L, 1=M, ... 9=V. Sel juhul arvutatakse kontrolltäht uuesti. 1. 29. septembril 1936 Milanos sündinud Silvio Berlusconi (BRLSLV36P29F205W): Perekonnanimi: BRL Eesnimi: SLV Sünnikuupäev ja sugu: 36P29 Sünnikoht: F205 Kontrolltäht: Paarituarvulise kohaga märgid: B, L, L, 3, P, 9, 2, 5, summa on 0+4+4+7+3+21+5+13=57 Paarisarvulise kohaga märgid: R, S, V, 6, 2, F, 0, summa on 17+18+21+6+2+5+0=69 57+69=126; 126/26=4, jääk 22. Kuna kasutatakse ka 0, siis tegelikult on kontrolltäheks 23. täht, milleks on W. 2. 15. jaanuaril 1977 Roomas sündinud Giorgia Meloni (MLNGRG77A55H501C): Perekonnanimi: MLN Eesnimi: GRG Sünnikuupäev ja sugu: 77A55 (15le liidetakse 40) Sünnikoht: H501 Kontrolltäht: Paarituarvulise kohaga märgid: M, N, R, 7, A, 5, 5, 1, summa on 18+20+8+17+1+13+13+0=90 Paarisarvulise kohaga märgid: L, G, G, 7, 5, H, 0, summa on 11+6+6+7+5+7+0=42 90+42=132; 132/26=5, jääk 2. Kuna kasutatakse ka 0, siis tegelikult on kontrolltäheks 3. täht, milleks on C. 3. 14. juunil 1946 USAs sündinud Donald Trump (TRMDLD46H14Z404P): Perekonnanimi: TRM Eesnimi: DLD (N jäetakse vahele) Sünnikuupäev ja sugu: 46H14 Sünnikoht: Z404 Kontrolltäht: Paarituarvulise kohaga märgid: T, M, L, 4, H, 4, 4, 4, summa on 14+18+4+9+17+9+9+9=89 Paarisarvulise kohaga märgid: R, D, D, 6, 1, Z, 0, summa on 17+3+3+6+1+25+0=55 89+55=144; 144/26=5, jääk 14. Kuna kasutatakse ka 0, siis tegelikult on kontrolltäheks 15. täht, milleks on O. "DECRETO DEL PRESIDENTE DELLA REPUBBLICA 29 settembre 1973, n. 605 - Normattiva". www.normattiva.it. Vaadatud 11. septembril 2024. "DECRETO MINISTERIALE 23 dicembre 1976. Sistemi di codificazione dei soggetti da iscrivere all'anagrafe tributaria". Gazzetta Ufficiale (itaalia). 23. detsember 1976. Vaadatud 11. septembril 2024. "Tabella dei Codici Catastali dei Comuni" (PDF). Originaali arhiivikoopia seisuga 19. august 2016. Vaadatud 11. septembril 2024.{{netiviide}}: CS1 hooldus: robot: algse URL-i olek teadmata (link) "TABELLA CODICI CATASTALI" (PDF).